《江湖伟观》
宋代·董嗣杲

倚空窗户不曾扃，两眼风烟障翠屏。
西子艳分晴雨倦，伍胥魂激浪涛腥。
鼓箫咽晚难无酒，花柳争春别有亭。
恨掩四时歌舞去，古祠寒玉几竿青。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。